钦定古今图书集成/明伦汇编/氏族典/第479卷 > 《廖用贤尚友录》 > 段会宗
## 钦定古今图书集成/明伦汇编/氏族典/第479卷 > 《廖用贤尚友录》 > 段会宗

按《汉书段会宗传》：“会宗字子松，天水上邽人。竟宁中，
以杜陵令、五府举为西域都护、骑都尉、光禄大夫，西
域敬其威信。三岁更尽，还拜沛郡太守，徙雁门太守，
坐法免。西域诸国上书，愿得会宗，阳朔中复为都护，
既至，诸国子弟郊迎。后坐擅发戊己校尉兵，诏赎拜
金城太守，以病免。小昆弥国乱，征会宗为左曹中郎”
将、光禄大夫，使立小昆弥兄末振将。明年，末振将杀
大昆弥，病死。汉恨诛不加，遣会宗发戊己校尉兵，诛
末振将大子番丘。会宗恐大兵入，逃匿，选精兵三十弩召《番丘》至，手剑杀之。还，赐爵关内侯。时卑爰疐欲
害昆弥，复遣会宗安辑之。病死乌孙中，年七十五，诸
国为发丧立祠。